# Tlingitin kieli

| tlingit |
| --- |
|  Tlingitin puhuma-alue |
| Oma nimi | Lingít |
| Tiedot |
| Alue |  Yhdysvallat  Kanada |
| Virallinen kieli |  Alaska |
| Puhujia | 502 |
| Sija | ei 100 suurimman joukossa |
| Kirjaimisto | latinalaiset aakkoset |
| Kielitieteellinen luokitus |
| Kielikunta | na-dené-kielet |
| Kielikoodit |
| ISO 639-2 | tli |
| ISO 639-3 | tli |
| ISO 639-3 | tli |
|
Ohje
 |
| Infobox OK |

**Tlingit** (omakielinen nimi: *Lingít*) on tlingitien Kaakkois-Alaskassa ja läntisessä Kanadassa puhuma kieli. Tlingit on hyvin uhanalainen kieli: vuonna 2016 sillä laskettiin olevan 502 puhujaa. Etnisiä tlingitejä on kuitenkin noin 10 000.

Alaskan osavaltio teki kielestä yhden osavaltion virallisista kielistä vuonna 2014. Kielen elvytystyö on alkanut jo tätäkin aikaisemmin: esimerkiksi vuosina 2007–2013 joukko tlingitinkielisiä ikäihmisiä teki äänitteitä tuleville kielenopiskelijoille sekä kielitieteilijöille.

Kieltä kirjoitetaan latinalaisin aakkosin. Vain joitakin yksittäisiä osia Raamatusta on käännetty tlingitiksi.

## Luokittelu ja murteet

Tlingit lasketaan na-dené-kieliin kuuluvaksi erilliseksi kieliryhmäksi, jonka ainoa kieli se on. Sen läheisin sukulaiskieli on eyak, jotka muodostavat tlingitin kanssa omat kieliryhmänsä na-dené-kielten laajemmassa kielikunnassa. Aikoinaan sen luultiin olevan isolaattikieli, kunnes 1900-luvun tutkimukset osoittivat yhteyden eyakiin ja näin ollen athabasca-kieliin. Toisinaan on ehdotettu tlingitin olevan sukua haidalle.

Kieli jaetaan karkeasti neljään päämurteeseen. Pohjoisinta murretta ei ilmeisesti enää esiinny, mutta sitä kutsutaan kuitenkin nimellä Yakutat (*Yakhwdaat*) tärkeimmän kaupunkinsa mukaan. Pohjoista murretta puhutaan alueella etelään Lituya Baysta Frederick Soundiin. Eteläistä murretta puhutaan Frederick Soundin eteläpuolelta Alaskan-Kanadan-rajalle pois lukien Annettensaari, joka on tsimšien reservaatti ja Prince of Walesin saari, joka on kaigani haidojen aluetta. Neljäs päämurre on sisämaan tlingit, jota puhutaan Kanadassa Atlin- ja Teslinjärvien ympäristössä. Saxmanissa lähellä Ketchikania puhuttiin nykyään lähes hävinnyttä tongassin murretta (*Taanta Khwáan*). Sen uskotaan olevan jäänne kielestä tlingitin ja tsimšin välillä. 1990-luvun lopulla oli elossa vain kaksi puhujaa.

## Fonologia

### Konsonantit

|  | Bilabiaali | Alveolaari | Postalveolaari | Palataali | Lateraali | Velaari | Uvulaari | Glottaali |
| --- | --- | --- | --- | --- | --- | --- | --- | --- |
| **Norm.** | **Vel.** | **Norm.** | **Vel.** | **Norm.** | **Vel.** |
| **Klusiili** | **Norm.** | p | b | t | d |  |  |  | k | g | gʷ | q | ɢ | qʷ | ɢʷ | ʔ |  |
| **Ejek.** |  | tʼ |  |  |  |  | kʼʷ | qʼ | qʼʷ |  |  |
| **Affrikaatta** | **Norm.** |  | ts | dz | ʧ | dʒ |  | tɬ |  |  |  |  |  |  |
| **Ejek.** |  | tsʼ | ʧʼ |  | tɬʼ |  |  |  |  |  |  |
| **Frikatiivi** | **Norm.** |  | s |  |  | ɬ | x | xʷ | χ | χʷ |  |  |
| **Ejek.** |  | sʼ |  |  | ɬʼ | xʼ | xʼʷ | χʼ | χʼʷ |  |  |
| **Nasaali** |  | n |  |  |  |  |  |  |  |  |  |
| **Approksimantti** |  |  |  | j |  |  | w |  |  |  |  |

Lähde:

### Vokaalit

|  | Etinen | Keskinen | Takainen |
| --- | --- | --- | --- |
| **Suppea** | i |  | u |
| **Puolisuppea** | e |  | o |
| **Avoin** |  | a |  |

Lähde:

## Kielioppi ja sanasto

Käytännössä tlingitin sanajärjestys on vapaa, mutta kaikenlaiset sanajärjestykset eivät kuitenkaan ole yhtä tyypillisiä.

Lukusanat 1–10 tlingitiksi:

| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| tléix’ | déix̱ | násʼk | daaxʼoon | keijín | tleidooshú | dax̱adooshú | nasʼgadooshú | gooshúḵ | jinkaat |

## Lähteet

* Crippen, James A.: *A Grammar of the Tlingit Language*.  University of Hawaiʻi at Mānoa, 2010.  Teoksen verkkoversio. (englanniksi)

### Viitteet